
МИНИСТЕРСТВО НА

ВЪТРЕШНИТЕ РАБОТИ

София 1000, ул."Шести септември" № 29,
Рег. № 8121р-15800 екз. № 1
17.09.2020 г.
ОБЯВЛЕНИЕ

На основание чл. 10а, ал. 2 от Закона за държавния служител, чл. 14, ал. 1 от Наредбата за провеждане на конкурсите и подбора при мобилност на държавни служители и заповед рег. № 8121К-9027/11.09.2020 г. на министъра на вътрешните работи в качеството си на орган по назначаването, обявявам конкурс за заемане на 2 (две) вакантни длъжности 

                                   МЛАДШИ ЕКСПЕРТ 
в сектор „Процедури в ЕС за пребиваване и работа“ към отдел „Законна миграция и българско гражданство“ при дирекция „Миграция“ - МВР,  длъжностно ниво: 11, съгласно Класификатора на длъжностите в администрацията, наименование на длъжностното ниво: експертно ниво – 7.
 I. Минимални и специфични изисквания за заемане на длъжността:

 1. Кандидатите да отговарят на изискванията по чл. 7 от ЗДСл;

 2. Минимална образователно-квалификационна степен „Професионален бакалавър по…“, по смисъла на Закона за висшето образование;
 3. Области на висшето образование – съгласно ПМС № 125/24.06.2002 г.;
 4. Професионални направления – съгласно ПМС № 125/24.06.2002 г.;
 5. Минимален професионален опит  не се изисква;
 6. Да имат или да получат разрешение за достъп до класифицирана информация до ниво на сигурност „Секретно“ по Закона за защита на класифицираната информация (ЗЗКИ). Съгласно чл. 10д, ал. 4 от ЗДСл, актът за назначаване се издава в 14 дневен срок от получаването на разрешението за достъп, когато не е представен такъв документ.

     ІІ. Начин за провеждане на конкурса: 

1. Решаване на тест;

2.  Интервю.

ІІI. Описание на длъжността:

 - Подпомага дейността по предоставянето на единно разрешение за работа и пребиваване;
 -    Подпомага дейността по приемането на заявления за издаване на разрешения за пребиваване на постоянно и дългосрочно пребиваващи чужденци и провеждане на интервюта с цел проверка на факти и обстоятелства по пребиваването; 
 -    Подпомага дейността по издаване и връчване на разрешения за пребиваване (RP);
 -    Разглежда заявления за издаване на български лични документи на продължително и постоянно пребиваващи чужденци;
-   Участва в дейността по изготвяне на документи, удостоверяващи факти и обстоятелства, свързани с издаването на удостоверения и български лични документи за продължително, постоянно и дългосрочно пребиваване на чужденци;
-   Участва в изготвянето на въпросници, писма и становища за международни организации и други институции;
-   Участва в дейности във връзка със съгласувателни процедури по линия на законната миграция;
-   Извършва проверки и изготвя становища по предложения, жалби, молби и сигнали;
-   Ползва АИФ и предоставяне на информация от тях и обмен на данни;
-   Изпълнява разписаните по направление на дейност вътрешни правила, утвърдени от директора на ДМ-МВР.
VI. Граници (от - до) на заплатите, определени за длъжностите за степен 1 - от 610 лв. до 1600 лв., съгласно Наредба за заплатите на служителите в държавната администрация.

При назначаване на кандидата спечелил конкурса, се определя основна месечна заплата по Приложение 1 към Наредбата за заплатите на служителите в държавната администрация и съгласно Вътрешните правила за заплатите в МВР.

V. Необходимите документи, които кандидатите следва да представят за участие в конкурса са:

1. Писмено заявление за участие в конкурса по образец, съгласно Приложение № 3 към чл. 17, ал. 2 от НПКПМДСл;

2. Декларация по чл. 17, ал. 3, т. 1 от НПКПМДСл - по образец;

3. Копие от документ за придобита образователно-квалификационна степен, допълнителни квалификации. Когато дипломата за придобито в Република България образование е вписана в Регистъра на завършилите студенти и докторанти, в заявлението се посочват номер, дата и издател на дипломата, а ако документът за признаване на придобитото в чужбина образование е вписан в регистрите за академично признаване на Националния център за информация и документация, в заявлението се посочват номер, дата и издател на документа за признаване, като копие на диплома не се прилага;

4. Копие от документи, удостоверяващи продължителността и областта на професионалния опит;

5. Копие на разрешение за достъп до класифицирана информация до ниво на сигурност „Секретно“ или съгласие за проучване по ЗЗКИ;

6. Други документи, свързани с изискванията за заемането на длъжността.

Кандидатите следва да имат предвид обстоятелствата посочени в чл. 7, ал. 2 от ЗДСл, както и задължението им при класиране да представят необходимите документи за проучване и издаване на разрешение за достъп до класифицирана информация съгласно ЗЗКИ и Правилника за прилагане на ЗЗКИ.

VІ. Място и срок за подаване на документите за участие:

Подаването на заявлението и приложенията към него се извършва лично от всеки кандидат или чрез пълномощник. Документите може да се подават и по електронен път на електронен адрес konkursi-migration@mvr.bg, като в този случай заявлението и декларацията следва да бъдат подписани от кандидата с електронен подпис. Срокът за подаване на документите е 10-дневен от датата на публикуване на обявлението за конкурса, в сектор „Човешки ресурси” при дирекция „Миграция“ – МВР, на адрес: гр. София, ул. „Княгиня Мария Луиза“ № 48, всеки работен ден от 08:30 до 12:00 и от 13:00 до 17:00 часа.
Телефони за допълнителна информация и справки – 02/9822840 и 02/9823858.
VІІ. Оповестяването на конкурса, списъците и други съобщения във връзка с конкурса ще бъдат обявени на електронната страница на дирекция „Човешки ресурси” – МВР, в Интернет и Интранет.
Копие от обявлението да се изпрати на дирекция „Човешки ресурси“ - МВР и на дирекция „Миграция“ – МВР за сведение и изпълнение.

МИНИСТЪР:             п
                                                                                                                  Христо Терзийски

[image: image1]